Document ID: 32004D0596

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Ιουνίου 2004
που καταρτίζει τον κατάλογο των περιοχών της Σλοβακικής Δημοκρατίας οι οποίες είναι επιλέξιμες για το στόχο 2 των Διαρθρωτικών Ταμείων για την περίοδο 2004 έως 2006
[κοινοποιηθείσα υπό τον αριθμό E(2004) 2137]
(Το κείμενο στη σλοβακική γλώσσα είναι το μόνο αυθεντικό)
(2004/596/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία (1), και ιδίως το άρθρο 4 παράγραφος 4,
κατόπιν διαβουλεύσεων με την επιτροπή για την ανάπτυξη και την ανασυγκρότηση των περιφερειών, την επιτροπή γεωργικών διαρθρώσεων και αγροτικής ανάπτυξης και την επιτροπή διαρθρώσεων αλιείας και υδατοκαλλιέργειας,
Εκτιμώντας τα ακόλουθα:
(1)
Ο στόχος 2 των Διαρθρωτικών Ταμείων έγκειται στη στήριξη της οικονομικής και της κοινωνικής ανασυγκρότησης των περιοχών που αντιμετωπίζουν διαρθρωτικές δυσκολίες.
(2)
Η Επιτροπή και τα κράτη μέλη προσπαθούν να εξασφαλίσουν ότι η βοήθεια επικεντρώνεται πράγματι στις περιοχές που πλήττονται σοβαρότερα και στο πλέον ενδεδειγμένο γεωγραφικό επίπεδο.
(3)
Το ανώτατο όριο για τον επιλέξιμο πληθυσμό είναι 192 000 κάτοικοι, σύμφωνα με το άρθρο 4 παράγραφος 2 του κανονισμού (ΕΚ) αριθ. 1260/1999, που καθορίζει το ανώτατο όριο για τη Σλοβακική Δημοκρατία σε 31 % του πληθυσμού των περιφερειών NUTS II που δεν καλύπτονται από το στόχο 1.
(4)
Η Επιτροπή, βάσει των προτάσεων των κρατών μελών και σε στενή συνεννόηση με το ενδιαφερόμενο κράτος μέλος, καταρτίζει τον κατάλογο των περιοχών που είναι επιλέξιμες για το στόχο 2 λαμβάνοντας δεόντως υπόψη τις εθνικές προτεραιότητες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι περιοχές της Σλοβακικής Δημοκρατίας που είναι επιλέξιμες για το στόχο 2 των Διαρθρωτικών Ταμείων από την 1η Μαΐου 2004 έως τις 31 Δεκεμβρίου 2006 απαριθμούνται στο συνημμένο παράρτημα.
Άρθρο 2
Η παρούσα απόφαση απευθύνεται στη Σλοβακική Δημοκρατία.
Βρυξέλλες, 21 Ιουνίου 2004.

Labels: 18
15
19